Karen Smith
Karen Smith väitteli Michiganin yliopistossa tohtoriksi 1993. Hänen väitöskirjansa ("Tight Closure of Parameter Ideals and F-Rationality") käsittelee kommutatiivisen eli vaihdannaisen algebran teemoja. Hän esittelee siinä niin kutsutun tiukan sulkeuman periaatetta ja sen soveltamista parametrisiin ideaaleihin ja F-rationaliteettiin. Tiukan sulkeuman käsitteen keksivät aikanaan matemaatikot Melvin Hochster ja Craig Huneke.
Francis Harper
Vuonna 1925 Harper väitteli Cornellissa filosofian tohtoriksi vuonna 1914 keräämästään aineistosta. Väitöskirjan nimi oli "A faunal reconnaissance in the Athabaska and Great Slave Lakes region". Vuosien 1920 ja 1947 välisenä aikana Harper työskenteli useissa biologiaan liittyvissä organisaatioissa. Hän oli luonteeltaan äkkipikainen ja omapäinen, eikä kyennyt työskentelemään sellaisten ihmisten kanssa, joista ei pitänyt tai ei arvostanut. 1945 hän julkaisi teoksen "Extinct and Vanishing Mammals of the Old World" ja 1958 teoksen "The Travels of William Bartram". 1947 Harper palasi Kanadan tutkimusalueilleen, nyt lentokoneella, kun hän edellisillä kerroilla oli liikkunut kanootilla ja lotjalla. Mukanaan hän toi nuoren eläintieteilijän Farley Mowatin Toronton yliopistosta. Harper keräsi jälleen mittavan kokoelman ja julkaisi useita kirjoituksia retkensä tuloksista. Vuonna 1953 hän teki viimeisen retkensä samoille alueille. 1963 hän julkaisi teoksen "Caribou and Eskimos". Kaikkiaan hän julkaisi noin 135 tieteellistä kirjoitusta.